"Jeesuse laager" on film, mis tõstatab väga palju küsimusi. Mil määral on vanematel õigus määrata ja kontrollida oma laste maailmavaadet? Kus muutub kasvatus ja religioon  manipuleerimiseks? Millised on lapse õigused oma maailmavaatele ja usule? Kust ammutab koduõppel tsenseeritud haridust saav laps teadmisi erinevate maailma mõistmise viiside kohta, et üldse olla võimeline isiklikke teadlikke valikuid tegema? Kuidas kujuneb tolerants, respekt ning võime dialoogiks must-valgeks muudetud maailmas, kus inimesed jagunevad "päästetud omadeks" ja "teisteks"? Autorite sõnul ei ole selles filmis lihtsaid vastuseid.